ગુજરાત પેટાચૂંટણી પરિણામ : ભાજપનો આઠેય બેઠક પર વિજય, કૉંગ્રેસનો ધબડકો\nસોમવારે સવારે આઠ વાગ્યે હાથ ધરાયેલી મતગણતરીનાં પ્રારંભિક વલણોમાં મોરબીની બેઠકમાં કૉંગ્રેસને લીડ મળી હતી. જોકે, બાદમાં ભાજપ અહીં આગળ થઈ ગયો હતો અને આખરે ભાજપે આ બેઠક જીતી લીધી હતી. 

કચ્છના અબડાસામાં અપક્ષ ઉમેદવાર હનિફ જાકબ એક તબક્કે કૉંગ્રેસ કરતાં પણ આગળ નીકળીને બીજા ક્રમે પહોંચી ગયા હતા. જોકે, આ બેઠક પર ભાજપના પ્રદ્યુમ્નસિંહ જાડેજાએ કૉંગ્રેસના ડૉ. શાંતિલાલ સેંઘાણીનો પરાજય આપ્યો હતો. 

આઠેય બેઠકો પર મળેલા વિજયને રાજ્યના મુખ્ય મંત્રી વિજય રૂપાણીએ '2022ની ચૂંટણીનું ટ્રેલર' ગણાવ્યો હતો.

તો કૉંગ્રેસના કાર્યકારી અધ્યક્ષ હાર્દિક પટેલ 'મરતા દમ સુધી કૉંગ્રેસ નહીં છોડવાની' વાત ટ્વિટર પર કરી હતી. 

ગુજરાત કૉંગ્રેસના અધ્યક્ષ અમિત ચાવડાએ પત્રકારપરિષદને સંબોધતા કહ્યું હતું કે 'રાજ્યસભાની એક બેઠક મેળવવાની ભાજપની સત્તાલાલસા' તથા 'દલ-બદલ'ને કારણે કોરોનાની મહામારીમાં ગુજરાતની જનતા ઉપર વિધાનસભાની આઠ બેઠકની પેટાચૂંટણી આવી પડી હતી.

જોકે, જનાદેશને 'માથે ચઢાવતા' તેમણે 'મંદી, મોંઘવારી, ભ્રષ્ટાચાર અને બેરોજગારીથી લોકો ત્રસ્ત હોવા છતાં  મતમાં કેવી રીતે પરિવર્તિત ન કરી શકાયા તેનું ચિંતન કરવા'ની વાત કરી હતી. 

અહીં એ વાત પણ નોંધવી રહે કે આ પેટાચૂંટણી કૉંગ્રેસના પ્રદેશઅધ્યક્ષ સી. આર. પાટીલ અને કૉંગ્રેસના કાર્યકારી અધ્યક્ષ હાર્દિક પટેલની નિમણૂક બાદ રાજ્યમાં યોજાયેલી પ્રથમ ચૂંટણી હતી. 

ગઢડામાં ભાજપનો વિજય 

સૌરાષ્ટ્રની ગઢડા વિધાનસભાની બેઠક ભાજપે જીતી લીધી છે. 

બેઠક પર ભાજપના ઉમેદવાર અને પૂર્વ કૅબિનેટ મંત્રી આત્મરામ પરમારે કૉંગ્રેસના મોહન સોલંકીને પરાજય આપ્યો છે. 

ગઢડા બેઠક અનુસૂચિત જાતિ માટે અનામત છે. જે આઠ બેઠકની ચૂંટણી થઈ એમાંથી એકમાત્ર ગઢડા જ એસ.સી. અનામત બેઠક હતી.

રાજ્યસભાની ચૂંટણી અગાઉ પ્રવીણ મારુએ રાજીનામું આપ્યું હતું અને એના કારણે આ બેઠક પર ચૂંટણી યોજાઈ હતી. 

પ્રવીણ મારુએ પેટાચૂંટણી લડવાનું ટાળ્યું હતું. 

વર્ષ 2017ની વિધાનસભા ચૂંટણીમાં ગઢડા બેઠક પરથી કૉંગ્રેસના ઉમેદવાર પ્રવીણ મારુએ ભાજપના ઉમેદવાર આત્મારામ પરમારને હરાવ્યા હતા.

જોકે ભાજપે અહીં આત્મારામ પરમારને ફરી ટિકિટ આપી હતી અને આ વખતે પરમાર વિજયી થયા હતા. 

લીમડીમાં ભાજપનો વિજય 

લીમડીમાં ભાજપના કિરીટસિંહ રાણાએ કૉંગ્રેસના ચેતન ખાચરને હરાવ્યા છે. 

ચૂંટણીપંચે જાહેર કરેલા આંકડા અનુસાર ભાજપના ઉમેદવારે કૉંગ્રેસના ઉમેદવારને 32050 મતોથી પરાજય આપ્યો છે. 

સુરેન્દ્રનગર જિલ્લાની...\n\ntl;dr:
ગુજરાતમાં ત્રીજી નવેમ્બરે યોજાયેલી પેટાચૂંટણીનાં પરિણામો આવી ગયાં અને તમામ આઠ બેઠકો પર ભારતીય જનતા પક્ષનો વિજય થયો છે.